F'din il-pubblikazzjoni tal-Każin Banda San Nikola Siġġiewi ser inkompli nagħti xi tagħrif dwar sidien Siġġiewin ta' xarabanks li kienu jaħdmu bejn il-Belt Valletta u s-Siġġiewi. Din l-informazzjoni hija wkoll bi tkomplija tal-ewwel artiklu li kien deher fil-ktejjeb tal- festa tal-2007 bl-istess suġġett. Charles Bonnici, magħruf bħala ċ-Ċali, meta kien żagħżugħ, fl-1919, kien emigra lejn l-Istati Uniti tal-Amerika. Ħadem bhala electrician mad-ditta Ford għal tlettax-il sena f'Detroit, fl-istat ta' Michigan. Dan fi żmien meta l-emigrazzjoni minn Malta lejn l-Amerika kienet fl-aqwa tagħha u l-komunità Maltija f'Detroit kienet mal-ħamsin elf ruħ. Lura f'Malta fl-1932, iċ-Ċali ke az sar sid ta' xarabank Reo Speed $ Wagon bin-numru 3306. Kienet 1 tesa' 23 passiġġier bilqiegħda. Dan il-mudell kellu dħul u i ħruġ mill-istes naħa u kien ta' periklu f'każ ta' emerġenza. Meta Iċ-Ċali kien ikun xogħol fil-Ħdud u jkollu ftit ħin ta' mistrieħ, wara d-disgħa ta' filgħodu, sakemm isir il-ħin ta' vjaġġ ieħor kien jipparkja x-xarabank Reo fil-ġenb tal- knisja, faċċata tal-ispiżerija fi Triq il-Parroċċa. Dejjem pulit, jilbes il-ġlekk, li kien ikun imdendel fil-kabina tax-xufier u jattendi l-Azzjoni Kattolika li tagħha kien membru. Kien bniedem edukat fl-imġieba tiegħu. Fil-ħamsinijiet beda jagħdem b'xarabank Dodge numru 3306. Dan kien ta' 32 passiġġier. In-numru 88 fuq il-ħġieġa ta' quddiem jindika Rotta Żebbuġ, fi żmien li tal-linja kienu Id-Dodge 3306 fil-venda ta' Kastilja Planċier Artistiku Ġdid ib8s-2013 (130 sena) Każin Banda San Nikola jaħdmu rotot differenti, skont l-istruzzjonijiet li jingħataw. Fl-istess żmien li kien bix-xarabank, kellu ħanut fi Triq Santa Margerita fejn fost affarijiet. ) oħra, kien ibiegħ u jsewwi wkoll apparat li jaħdem bis-sistema elettrika bħal ħdejjed tal- mgħodija. Dan kien jagħmlu għax kien jaf juża strument li jeżamina l-kundizzjonijiet tal- apparat qabel u wara li jissewwa. l Kien hemm żmien fejn ix-xarabank 3306 /— kien isuqha Nikola Callus imlaqqam l-Appostlu, li wara xtara nofsu. Id-Dodge ġie skrappjat u mitluq f'għalqa fuq id-Dingli Cliffs. In-numru 3306 ġie użat fuq xarabank Thames li qabel kien private bin-numru 4180. Dan ukoll ġie mitluq fl-istess post fejn it-tnejn kienu wara xulxin sakemm — tneħħew. Karozza tal-linja fuq l-istess rotta msemmija hija l-Federal 2308 li kienet tal-familja Tonna (Taz-Zliz) u wara nxtrat mill-familja Callus taċ- Ċafin, l-aħwa Ġużeppi u Nikola. Din il-Federal kienet tkun misjuqa l-aktar minn Nikola. Minħabba li kien żmien meta s-sidien kienu jaħdmu għal rashom, kienet teżisti pika bejn tas-Siġġiewi u ta' Ħaż-Żebbuġ meta jiltaqgħu l-karozzi tal-linja, f'tellieqa b'min se jasal l-ewwel biex itella' l-passiġġieri li jkunu fuq l-istage. Mhux l-ewwel darba li ġew imħarrka mill-pulizija tat- traffiku għax kien ikollhom aktar minn tmien persuni bilwieqfa. Esperjenza Personali Fis-sena 1948, ta' 16-il sena, kont student fl-iskola tad-Dockvard. Ġurnata fost l-oħrajn, fit-tmienja ta' filgħodu, kont passiġġier fuq il-Federal misjuqa minn Nikola. Mat-telgħa i tagħti għall-Ħamrun saret pika bejn l-imsemmija Federal u Reo Speed Wagon, li fuq il-bonit kellha l-isem St. Julian tal-linja Żebbuġ. F'nofs it-telgħa, iż-żewġ xarabanks ħabtu ġenb ma' ġenb, u jiena kont fuq wara, in-naħa tal-ħabta. Ħadd ma weġġa' mill-passiġġieri taż- żewġ xarabanks. Imma b'xokk kbir rajna xbejba korruta bejn il-ħajt u l-ġenb tax-xarabank Żebbuġ. Din kienet tiela' bil-mixi b'żewġt iqfief fjuri biex tbiegħhom il-Ħamrun. Għalkemm kellha pjanċa safra mdawra magħha, b'miraklu baqgħet ħajja għax ma korritx gravi. Planċier Artistiku Ġdid Lo Każin Banda San Nikola 1333-2013 (130 sena) Fl-istess żmien li kont xhud f'dan l-inċident, kien qed jinbena d-Dodge 2308 li jidher fir-ritratt ħdejn is-Central Bar tal-Patri. Filwaqt li l-Federal kienet ta' 24 passiġġier, id-Dodge kien ta' 32. L-aħħar xufier li saq id-Dodge 2308 kien Leli Callus, iben Ġużeppi, għal madwar 20 sena. Għalkemm m' għandix informazzjoni kif spiċċa, ix-xarabank probabbli nbiegħ u wara perjodu ta' xogħol tkisser. Xarabank Dodge 3350 Din ix-xarabank kienet taħdem fuq ir-rotta Valletta- Żebbuġ bil-kulur isfar fi żmien li r-rotot kienu b'kuluri differenti. Kienet drawwa li jagħtu isem fuq il-bonnet u dan ix-xarabank $ ġie msemmi Dillinger. Kien jesa' 32 passiġġier. Id-Dodge 3350 inxtara minn żewġ aħwa, Ġużeppi u Ninu Callus, u beda jaħdem fuq ir-rotta Valletta- Siġġiewi, kif jidher fir-ritratt bil-kuluri isfar u faxx aħmar. Għalkemm ġieli kien ikun misjuq minn ħuhom Nikola, l-aktar li kien isuqu kien Ġużeppi magħruf bħala l-Beżież. Ġużeppi kien ċajtier u jaf ikompli tkun xi tkun is-sitwazzjoni, speċjalment bl-għajta ''Ejja Beżież ħa naslu. Dan minħabba li kien isuq b' sewqan moderat, kultant naqra ż-żejjed. Imma b'daħka tipikament 7 NA tiegħu u bil-kalma kien jilqa' f din is-sitwazzjoni billi jkompli — mal-passiġġieri. Kellu natural — sabiħ. Dan ix-xarabank kien ; komdu għall-passiġġieri, bl-aktar ' post ideali u aktar komdu kienu l t-tnejn ta' qabel tal-aħħar, wieħed lemin u l-ieħor xellug. Ġużeppi għamel żmien qabel ix-xarabank isuq trakk Dodge (differenti minn tal-linja) bħal ' dan li jidher fir-ritratt. Dan kien iġorr il-knatan mill-barriera għal xogħol ta' bini. Kien iħobb il-futbol u partitarju tal-Belt u kien imur l-Empire Stadium, l-aktar għal xi logħba importanti. Kien bniedem soċjali u ħabib kbir tat-Tabib Kalċidon Zammit. Qatt ma tiddejjaq tkun fil-kumpanija tiegħu. Karozzi tal-Linja Proprjetà tal-Familja Tona (Taz-Zliz) Ix-xarabanks bin-numru 2308 li kien jaħdem fuq ir-rotta tas-Siġġiewi, 2220 Rotta Żebbuġ u 1942 Rotta Sliema kollha kienu proprjetà tal-familja Tonna. Il-Federal 2308 kienet inxtrat qabel mill-familja Callus taċ-Ċafien Ġużeppi Tonna kien —KTA Planċier Artistiku Ġdid 1883-2013 figo sena) Każin Banda San Nikola isuq il-Federal sa ma beda jsuqu ibnu. Meta dan inbiegħ il-familja Tonna xtraw il-Maple Leaf 2220, li x'aktarx kellu magna Diamond. Dan kien jaħdem fuq ir- rotta Żebbuġ, bil-kulur isfar. Meta nbiegħ il-Maple Leaf, il-familja Tonna saru sidien ġodda tal-1942, li kien xarabank Ford Thames u kien jaħdem fuq ir-rotta Tas-Sliema. Is-sena 1942, l-eqqel tat-Tieni Gwerra Dinjija, kienet sena meta Malta soffriet bosta attakki mill-ajru. Meta miet Ninu, il-Ford Thames instaq għal madwar ħmistax-il sena mit-tifel tiegħu Ġużeppi. Meta spiċċa mis-servizz dan il-Ford spiċċa mkisser ġo għalqa Ħal Luqa. Wara dan Ġużeppi beda jaħdem bil-mini bus u wara tnax-il sena dan inbiegħ ukoll. Maple Leaf — Ninu Tonna jippoża quddiem ix-xarabank 2220 Niftakar tajjeb li fil-familja Tonna kien hemm Dun Karm Tonna li kien jieħu ħsieb l-indafa u l-manutenzjoni tax-xarabank Thames. Nixtieq nirringrazzja lill-familjari tal-personaġġi li semmejt tal-informazzjoni li għaddewli. Il-paragrafu fejn tissemma l-Istati Uniti u fejn jissemma Nikola Callus hija informazzjoni mgħotija mis-Sur Leonard Callus u l-mara tiegħu li hija t-tifla tal-imsemmi Charles Bonnici. Każin Banda San Nikola 1883-2013 (130 sena) Planċier Artistiku Ġdid